Dagen begynder knap så godt for De Radikales Martin Lidegaard, som den gør for Søren Espersen fra Dansk Folkeparti ved den danske grænseovergang.

De to er i aftenens udsendelse af 'Langt fra Borgen' taget til grænsen i Rødbyhavn for at høre, hvad folk synes om grænsekontrollen. Undervejs har de en intern kamp om, hvem danskerne er mest enige med.

- 0-1 til dig, siger Martin Lidegaard efter den første bilist har erklæret sig positiv over for grænsekontrollen.